
కరెంటు చార్జీలు సగానికి తగ్గింపు పంజాబ్లో ఆమ్ఆద్మీ వరాలు చంఢీగఢ్, జనవరి 27: ప్రభుత్వ పాఠశాలల విద్యార్థులకు ల్యాప్టాప్లు, ఇంటిపన్ను రద్దు, ఎస్సీలకు ఉప ముఖ్యమంత్రి పదవి, మహిళలకు ఉద్యోగాల్లో 33 శాతం రిజర్వేషన్లు వంటి హాట్ హాట్ హామీలతో ‘ఆమ్ఆద్మీ పార్టీ’ పంజాబ్ ఎన్నికలను ఒక్కసారిగా వేడెక్కించింది. శుక్రవారం ఎన్నికల మేనిఫెస్టోని విడుదల చేసింది. ఇందులో చాలా వరకు ఢిల్లీ శాసనసభ ఎన్నికల సందర్భంగా ఇచ్చిన హామీల్లాంటివే. ఆమ్ఆద్మీ క్యాంటీన్లు ఏర్పాటుచేసి ఐదు రూపాయలకు భోజనం పెడతారు. 400 యూనిట్ల వరకు విద్యుత ఛార్జీలను ఇప్పుడున్న రేటులో సగానికి తగ్గిస్తారు. అమృతసర్, ఆనందపూర్ సాహిబ్లను పవిత్ర నగరాలుగా ప్రకటిస్తారు. ప్రవాస పంజాబీల కోసం ప్రత్యేక బోర్డు ఏర్పాటు చేస్తారు. ఐదు లక్షల రూపాయల వరకు ఆసుపత్రుల్లో ఉచిత వైద్యం చేస్తారు. రాష్ట్రంలో రవాణా, మద్యం, ఇసుక మాఫియాను నేలమట్టం చేస్తారు. బస్సులన్నీ ప్రభుత్వరంగ రవాణా సంస్థే నడిపిస్తుంది. యువకులు బస్సులు కొనుక్కొని, రవాణా సంస్థకు లీజ్కు ఇచ్చి ఉపాధి పొందొచ్చు. ప్రతీ ప్రాథమిక పాఠశాలకు కనీసం ఐదుగురు టీచర్ల చొప్పున 29 వేల టీచర్ పోస్టులు భర్తీ చేస్తారు. ప్రతీ గ్రామంలో, పట్టణాల్లోని ప్రతీ కూడలిలో ఒక ఆసుపత్రి ఏర్పాటు చేస్తారు. ఉద్యోగులకు పాత పెన్షన్ విధానాన్ని వర్తింపజేస్తారు. కాంట్రాక్టు ఉద్యోగుల్ని క్రమబద్ధీకరిస్తారు. 2018 కల్లా రైతుల్ని రుణ విముక్తులను చేస్తారు. పంట నష్ట పరిహారాన్ని ఎకరానికి 20 వేలకు పెంచుతారు.

karentu chaarjeelu sagaaniki taggimpu panjaablo aamaadmii varaalu chandigad, janavari 27: prabhutva paatasaalala vidyaarthulaku laptaplu, intipannu raddu, esseelaku upa mukhyamantri padavi, mahilalaku udyogaallo 33 saatam reservationlu vanti hat hat haameelatho ‘aamaadmii party’ panjab ennikalanu okkasariga vedekkinchindi. sukravaaram ennikala manifestoni vidudala chesindi. indulo chala varaku dhilli saasanasabha ennikala sandarbhamgaa ichina hamillantive. aamaadmii cantinlu erpatuchesi aidu roopaayalaku bhojanam pedataaru. 400 unitla varaku vidyuta chaarjeelanu ippudunna retulo sagaaniki taggistaaru. amritasar, anandapur saahiblanu pavitra nagaraluga prakatistaaru. pravasa panjaabeela kosam pratyeka bordu erpaatu chestaaru. aidu lakshala roopaayala varaku aasupatrullo uchita vaidyam chestaaru. rashtramlo rawana, madyam, isuka maphianu nelamattam chestaaru. bassulanni prabhutvaranga rawana samsthe nadipistundi. yuvakulu bassulu konukkoni, rawana samsthaku leejku ichi upaadhi pondochu. pratee praathamika paatasaalaku kaneesam aiduguru teacherla choppuna 29 vela teacher postulu bharti chestaaru. pratee graamamlo, pattanaalloni pratee koodalilo oka aasupatri erpaatu chestaaru. udyogulaku paata pension vidhaanaanni vartimpajestaaru. contractu udyogulni kramabaddheekaristaaru. 2018 kalla raitulni runa vimuktulanu chestaaru. panta nashta parihaaraanni ekaraaniki 20 velaku penchutaaru.